‘The Voice’-deelnemers sing volkslied by rugbytoernooieRichard Stirton sluit die reeks af by die Nelson Mandelabaai-stadion (25 Junie) Foto: Facebook via Richard Stirton Vier van die deelnemers van die gewilde The Voice-sangkompetisie gaan eersdaags op die rugbyveld pronk om die volkslied te sing vir die rugbytoernooie tussen die Springbokke en Ierland. Richard Stirton, Lana Crowster, Vernon Barnard, Gavin Edwards van The Voice en die nuwe Kaapstadse sanger Nathan Hendricks, gaan vir dié wedstryde onderskeidelik in Johannesburg, Port Elizabeth en Kaapstad sing. Lana, wat ŉ gewilde deelnemer in die kompetisie was, het die afgelope naweek die volkslied, Nkosi Sikelel’ iAfrika, by Nuweland gesing. Aanhangers kan Vernon by die toets by Emirates Airline Park (18 Junie) verwag, en Richard gaan die reeks afsluit by die Nelson Mandelabaai-stadion (25 Junie). Gavin, wat voorheen saam met die Ierse rocker Brian McFadden gewerk het, gaan ook in Kaapstad sing en Nathan saam met Richard in Port Elizabeth. Jurie Roux, SA Rugby se uitvoerende hoof, het gesê die organisasie is trots daarop om die The Voice-deelnemers te betrek en te verwelkom. “Ons het voorheen baie gevestigde kunstenaars en sterre gehad wat ons volkslied by die toernooi gesing het. Dit is vir ons ŉ voorreg en ons is trots daarop,” het hy gesê. “Dit is wonderlik om ’n nuwe geslag van sangers te hê wat bydra tot ons toets-ervaring.”